《望月怀沈子培》
清代·郑孝胥

天风海色飒成围，独倚三更万籁稀。
不觉肺肝生白露，空怜河汉失流晖。
东溟自窜谁还忆，北斗孤悬讵可依。
今夕太虚便相见，屋梁留照梦中归。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。